જો વાર્તા યોગ્ય આરોહ-અવરોહ સાથે કહેવાય તો એક આખું ચિત્ર બાળકની આંખ સામે બને છે. દા.ત. એક મો…ટું… જંગલ હતું. આમાં ‘મોટું’ શબ્દથી એ એક મોટા જંગલની કલ્પના કરી શકે છે. વાર્તાની અંદર માત્ર વાર્તા નહિ પણ ઘણી આડ વાત પણ ઉમેરી શકાય. દા.ત. જ્ંગલમાં બહુ બધા પ્રાણીઓ રહે છે, વાઘ સિંહ, ચિત્તો, હરણ, જિરાફ વિ. વાઘ, સિંહ એ માંસાહારી પ્રાણિઓ કહેવાય. એ બીજા પ્રાણીઓનો શિકાર કરી ને ખાય. જ્યારે હરણ, જિરાફ એ શાકાહારી પ્રાણીઓ કહેવાય એ માત્ર ઘાસ અને વનસ્પતિ ખાય.